open-index/open-wikipedia-markdown huggingface dataset:
Fredrik August I

**Friedrich August I,** syntymänimi *Friedrich Augustus Joseph Maria Anton Johann Nepomuk Aloys Xavier* (puol. *Fryderyk August*) ; (23. joulukuuta 1750 – 5. toukokuuta 1827) oli Saksin vaaliruhtinas vuosina 1763–1806, Varsovan herttua 1807–1815 ja Saksin kuningas vuosina 1806–1827.  

## Suku
Hänen vanhempansa olivat Saksin vaaliruhtinas Friedrich Christian ja Baijerin prinsessa Maria Antonia Walpurgis.  

Hänellä oli kahdeksan sisarusta. Hänen nuorempi veljensä oli Anton, joka seurasi häntä kuninkaana. Nuorempi sisar Maria Amalia (1757–1831) avioitui Zweibrückenin herttua Karl II Augustin kanssa. Nuorempi veli Maximilian (1759–1838) avioitui Parman prinsessa Carolinen kanssa ja toisen kerran Bourbon-Parman prinsessa Maria Luisan kanssa,  

## Vaaliruhtinas ja kuningas
Friedrich August I oli ensin 13-vuotias Saksin vaaliruhtinas nimellä **Fredrich August III** vuodesta 1763, jolloin hänen setänsä Saksin prinssi Franz Xavier toimi vielä sijaishallitsijana vuoteen 1768 asti.

Hän liittyi Napoleonin puolelle, kun tämä oli voittanut Preussin kuningaskunnan vuonna 1806. Tästä kiitollisena Napoleon antoi hänelle kuninkaan arvonimen. Vuodesta 1806 hän oli Saksin kuningas nimellä Friedrich August I. Osoittaakseen kiitollisuutta Napoleonille hän yhtyi tämän johtamaan saksalaisten valtioiden Reinin liittoon, ja seuraavana vuonna Fredrik August I sai Napoleonilta hallittavakseen Varsovan suurherttuakunnan. 

Leipzigin taistelussa vuonna 1813 Friedrich August I:n joukot siirtyivät kuitenkin Napoleonin vastustajien puolelle, kun taas kuningas itse joutui näiden vangiksi. Vuonna 1815 päättyneen Wienin kongressin päätöksen mukaan Friedrich August I:n oli luovutettava Preussille suuria alueita.

## Avioliitto ja perilliset
Fredrik Augustus avioitui vuonna 1769 Baijerin kuningas Maksimilian I Joosefin sisaren, pfalzkreivitär Amalie von Zweibrücken-Birkenfeld-Bischweilerin (1752–1828) kanssa, joka oli pfalzkreivi ja Pfalz-Zweibrücken-Birkenfeldin herttua Fredrik Mikaelin ja Maria Franziska von Pfalz-Sulzbachin tytär.

Avioituminen tapahtui ensin välittäjän avulla Mannheimissa 17. tammikuuta 1769 ja uudelleen Dresdenissä 29. tammikuuta 1769.

Heille syntyi neljä lasta, joista vain yksi tytär eli aikuiseksi asti:

* Nimetön lapsi (1771), syntyi kuolleena
* Nimetön lapsi (1775), syntyi kuolleena
* Maria Augusta Nepomucena Antonia Franziska Xaveria Aloysia (21. kesäkuuta 1782 – 14. maaliskuuta 1863), naimaton, ei jälkeläisiä
* Nimetön lapsi (1797), syntyi kuolleena

Friedrich Augustilla oli myös avioton tytär, joka syntyi suhteesta juutalaisen hovirahoittajan tyttären kanssa Dresdenissä.

## Perintö
Ilman miespuolista perijää ollutta Friedrich Augustia seurasi hallitsijana hänen nuorempi veljensä Anton.

## Lähteet
* Iso Tietosanakirja III. 1932. Otava. Palsta 998.

### Viitteet

## Aiheesta muualla
Saksan Grand Prix 1982

**Saksan Grand Prix 1982** oli Formula 1 -sarjan osakilpailu, joka ajettiin 8. elokuuta 1982 Hockenheimringillä Saksassa. Kilpailun voitti Ferrarilla ajanut Patrick Tambay, jolle voitto oli uran ensimmäinen.

Didier Pironi loukkaantui vakavasti lauantain aika-ajossa kolaroituaan Alain Prostin kanssa eikä päässyt osallistumaan kilpailuun.

## Tulokset

## Muuta

*Paalupaikka: Didier Pironi – 1.47,947
*Nopein kierros: Nelson Piquet – 1.54,035 (kierroksella 7)
*Historian 30. Saksan Grand Prix
*Patrick Tambayn uran ensimmäinen voitto ja ensimmäinen kilpailun johtokierros
*Brian Hentonin paras sijoitus  (7. sija)

## Lähteet
Alppisauva

**Alppisauva** on Euroopan vuoristoseuduilla yleisesti käytetty apuväline vaikeassa maastossa liikkumiseen. Sauvaa käytetään antamaan lisävoimaa nousuissa, tukena jyrkissä laskuissa ja tasapainon lisääjänä esimerkiksi vedessä kahlattaessa tai kivikossa. Se voi toimia myös teltan salkona. Levätessä sauvaan voi nojata.  Sauvaa pidetään kiinni varresta, ei päästä.

Sauva on noin 1,8 metriä pitkä ja tehty vahvasta ja sitkeästä puulajista; alppikuusi on erittäin tavallinen. Sauvassa on yleensä rautakärki ja joskus myös pituusmittayksiköt.

Robert M. Pirsig esittää teoksessa Zen ja moottoripyörän kunnossapito seuraavan kuvauksen omatekoisen, haapapuisen vaellussauvan käytöstä: *Nyt haapasauvoille on käyttöä ja Chris alkaa kiinnostua omastaan. Rinkan vuoksi painopiste on yläruumiissa, ja keppi on hyvä tuki kaatumista vastaan. Ensin lasketaan jalka tukevasti maahan, sitten painetaan maahan keppi, sitten heilahdetaan kepin varassa ylös ja vedetään henkeä kolme kertaa, sitten otetaan seuraava askel, painetaan keppi tukevasti maahan ja heilahdetaan ylös...*

Sauvaa käytetään apuvälineenä nimenomaan vuoristoseudulla liikuttaessa; varsinaisessa vuorikiipeilyssä sitä ei yleensä käytetä, koska se olisi tiellä nimenomaan jyrkimmissä nousuissa; sen sijaan silloin, kun varsinaisia kiipeilyvälineitä eli hakkuja, köysiä ja kalliohakoja ei tarvita, alppisauva on erinomainen apuväline.

## Lähteet
* Hiking Poles: Sticks, Staffs or Poles?
* 

### Viitteet
Eemshaven

**Eemshaven** on syväsatama Eemsmondin kunnassa, Groningenin provinssissa, Alankomaissa.

Vuonna 1968 Alankomaiden hallitus ilmoitti Ems-joen suulla sijaitsevan Eemsmondin seudun olevan alueen talouden kannalta tärkeä ja korosti Eemshavenin rakentamisen tärkeyttä. Eemshaven avattiin virallisesti vuonna 1973, ja avaajana toimi Alankomaiden kuningatar Juliana. Vuonna 2004 satama-alueelle alettiin rakentaa biodieseltehdasta.

## Lähteet

## Aiheesta muualla

* Sataman kotisivut
Internationale Automobil-Ausstellung

**Internationale Automobil-Ausstellung** (eli **Frankfurtin autonäyttely**) (IAA) on parittomina vuosina Frankfurtissa ja parillisina vuosina Hannoverissa syyskuun loppupuolella järjestettävä järjestettävä autonäyttely. Näyttelyn pinta-ala on noin 22 hehtaaria ja kävijöitä näyttelyssä on noin miljoona. Autojen lisäksi IAA:ssa ovat esillä muun muassa autoteollisuuden osatoimittajat ja varusteet/virityspajat. Parittomina vuosina esitellään henkilöautoja ja parillisina hyötyajoneuvoja.

IAA:ssa ovat esillä lähinnä vain Saksassa myytävät merkit. Useimmat valmistajat keskittävät seuraavan mallivuotensa autojen esittelyn kyseiseen näyttelyyn.

Vuonna 2007 järjestetyssä näyttelyssä kantavana teemana oli ympäristöystävällisyys. Monet valmistajat esittelivät eri teknologiaa käyttäviä vähäpäästöisiä automalleja.

## Järjestämisajat

Vuonna 2007 pidetty näyttely oli järjestyksessään 62:s. 

* 13. &ndash; 23. syyskuuta 2007
* 25. syyskuuta &ndash; 2. lokakuuta 2008
* 17. &ndash; 27. syyskuuta 2009
* 23. &ndash; 30. syyskuuta 2010
* 15. &ndash; 25. syyskuuta 2011
* 20. &ndash; 27. syyskuuta 2012

## Aiheesta muualla

* IAA:n kotisivut
R3-moottori

**Rivi-3** tai **rivikolmonen** (**R3**, **I3**) on polttomoottori, jossa on kolme sylinteriä sijoitettuna yhteen riviin. Suurimmassa osassa rivikolmosia kampiakselin kulma on 120&nbsp;astetta, joten ne ovat tasapainossa; siinä on kuitenkin päästä päähän värinää. Värinää voidaan vähentää tasapainoakselilla.

## Käyttö

Käytettävien moottorien iskutilavuus on yleensä noin yksi litra. Pienin rivikolmonen oli 543&nbsp;kuutiosenttimetrin Suzuki *F5A* vuoden 1982 Suzuki Cervossa. Smart valmistaa pienintä ikinä tehtyä 799&nbsp;kuutiosenttimetrin kokoista diesel-rivikolmosta. Suurin osa rivikolmosista on iskutilavuudeltaan alle 1,2-litraisia, suurin bensiinimoottori on BMW B38 (1&nbsp;500&nbsp;cm³). Alfa Romeolla oli vuonna 1984 Alfa Romeo 33 -mallissa 1,8-litrainen (1&nbsp;779&nbsp;cm³) turbodiesel, suurin koskaan autokäyttöön valmistettu rivikolmonen. Moottoripyörävalmistajista rivikolmoseen tunnetusti kiintynein on brittiläinen Triumph, joka on kautta aikojen pitäytynyt sen käytössä vähäisen tärinän ja persoonallisen käyntiäänen vuoksi. Rivikolmosia käytetään myös traktoreissa ja veneissä.

Itäsaksalainen Wartburg ja varhaiset Saab-mallit tulivat tunnetuksi kaksitahtisista R3-moottoreistaan. Kolmesylinterisiä moottoreita käytettiin pitkään lähes pelkästään pienissä ja edullisissa automalleissa. 2010-luvulla kolmesylinteriset ovat alkaneet yleistyä myös hieman suuremmissa automalleissa. Esimerkiksi BMW on tarjonnut R3-moottoria 3-sarjassaan. Turboahtimen avulla kolmesylinterisistä moottoreista on mahdollista saada yhtä paljon tai enemmän tehoa kuin vanhemmista nelisylinterisistä moottoreista, mikä on vaikuttanut niiden yleistymiseen. Fordin kolmesylinterinen 1,0-litrainen EcoBoost-bensiinimoottori valittiin kansainväliseksi vuoden moottoriksi 2012.

## Katso myös
* Rivimoottori
* R5-moottori

## Lähteet
1-sylinterinen moottori

**1-sylinterinen moottori** koostuu vain yhdestä sylinteristä. Kyseessä on yksinkertaisin rakenne, joka on mahdollinen otto- ja dieselmoottorille. Autoissa yksisylinteriset moottorit ovat nykyään jo historiaa, mutta esimerkiksi mopoissa ja ruohonleikkureissa ne ovat hyvin yleisiä. Autoilun alkuaikoina lähes kaikki moottorit olivat yksisylinterisiä, mikä teki moottoreista helposti huollettavia ja halpoja valmistaa. Ongelmana oli isot sylinterit ja epätasainen käynti.

## Edut ja haitat

Verrattuna monisylinterisiin, yksisylinterisellä moottorilla on monia etuja. Se on pääasiassa yksinkertainen ja taloudellinen rakenne. Monisylinterisissä moottoreissa joudutaan usein käyttämään tasapainoakseleita tai painoja värinöiden poistamiseksi. Suurin miinus 1-sylinteriselle on sillä oleva suhteellisen pieni tehopainosuhde.

## Käyttö

Jotkin varhaiset autot kuten Cadillac 1906 malli K ja vuoden 1907 L- ja M-mallit käyttivät 1-sylinteristä moottoria. Eurooppalaisista autoista voidaan mainita vuosina 1955–1962 valmistettu pieni BMW Isetta.

Moottorityyppi on ollut suosittu myös venekäytössä. Nykyään yleisin kohde on 50 cm3 kaksitahtimoottori monissa moottoripyörissä ja mopoissa.
Highland Glory

**Highland Glory** on norjalainen power metal -yhtye, joka perustettiin vuonna 2001. Yhtye on Norjan ensimmäisiä power metal -yhtyeitä.

## Jäsenet
* Trine Elise Johansen – laulu
* Jack-Roger Olson – kitara, taustalaulu
* Knut Egil Tøftum – basso
* Lars André Rørvik Larsen – kitara, kosketinsoittimet
* Morten Færøvig – rummut

### Entiset jäsenet
*Jan Thore Grefstad – laulu

## Diskografia
* *[[From the Cradle to the Brave]]* (2003)
* *[[Forever Endeavour]]* (2005)
* *[[Twist of Faith]]* (2011)

## Aiheesta muualla
* Viralliset kotisivut
Fáris

**Fáris** (; virallisesti Δημοτική Ενότητα Φάριδος, *Dimotikí Enótita Fáridos*) on yksi Spártin kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 3&nbsp;846 (vuonna 2011).

Fáris oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spártin kuntaan yhdessä Karyéen, Mystráksen, Oinoúntaksen, Pellánan ja Therápneen kanssa.

## Kunnallisyksikön osat

Fáriksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
North American International Auto Show

**North American International Auto Show** (NAIAS) tai **Detroit Auto Show** on vuosittainen autonäyttely, joka järjestetään Detroitissa, Michiganissa. Ensimmäisen kerran se järjestettiin vuonna 1907 
Beller's Beer Gardenissa, ja siitä lähtien se on järjestetty vuosittain lukuun ottamatta vuosia 1943&ndash;1952. Vuodesta 1965 se on järjestetty Huntington Placessa (aiemmin Cobo Center), joka on pinta-alaltaan n. 93 000 m².
Kytkeytyneisyys

**Kytkeytyneisyys** on kompleksisuusteorian peruselementti. Kytkeytyneisyydellä tarkoitetaan sitä, että kompleksisen systeemin osat ovat jatkuvassa yhteydessä sekä toisiinsa että ympäristöönsä, minkä johdosta yksinkertaisilta vaikuttavista asioista voi kehkeytyä kompleksisia kokonaisuuksia. Osien kytkeytyneisyydestä johtuen kompleksisen systeemin kehityspolkuja on lähes mahdotonta ennakoida. 
Kytkeytyneisyys merkitsee sitä, että ekosysteemissä jokaisen yksittäisen toimijan tekemä valinta vaikuttaa aina muihin toimijoihin sekä koko ekosysteemiin.

## Katso myös

*Kompleksisuusteoria
*Kompleksisuus
*Systeemiteoria

## Lähteet

## Kirjallisuutta

* Mitleton-Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.) *Complex Systems and Evolutionary Perspectives on Organizations: The Application of Complexity Theory to Organizations*, ss. 23-50. Pergamon.
Mobilisti (lehti)

**Mobilisti** on vanhoihin ajoneuvoihin keskittynyt aikakauslehti. Kahdeksan kertaa vuodessa ilmestyvän lehden päätoimittaja on Janne Halmkrona. Lehden sisarpainos on *Mobilisti Senior*, joka painottuu sisällöllään ennen vuotta 1962 julkaistuun kuvamateriaaliin.

*Mobilisti*-lehden on perustanut vanhojen ajoneuvojen harrastaja Kai L. Bremer vuonna 1979. Hän oli pitkään Mobilisti-lehden päätoimittaja, kunnes Jan Enqvist otti paikan. Enqvistin väistyttyä päätoimittajan roolista lokakuussa 2021 päätoimittajaksi palasi jälleen Kai L. Bremer. Tammikuussa 2022 päätoimittajana aloitti lehdessä toimittajana aiemmin työskennellyt Janne Halmkrona.

Autojen lisäksi *Mobilisti*-lehti on käsitellyt myös muita liikkumismuotoja, jopa meriliikenteen historiaa. 1990-luvun puolessavälissä, kun *Mobilisti* julkaisi sadannen numeronsa, lehden levikki oli runsaat 15&nbsp;000 kappaletta. 2010-luvulla se on ollut noin 25&nbsp;000.

## Lähteet

## Aiheesta muualta
*Mobilistin internetsivut
Taito Mäkelä

**Taito Mäkelä** (21. syyskuuta 1913 Loviisa – 16. toukokuuta 1974) oli suomalainen näyttelijä. 

Taito Mäkelä näytteli ainakin Turun Työväen Teatterissa ja Turun kaupunginteatterissa. Mäkelä oli naimisissa näyttelijä Senni Niemisen kanssa vuodesta 1952 lähtien. Nieminen ja Mäkelä loivatkin legendaarisen parin ”Sandra ja Arvidy”, jotka esiintyivät radiossa ja estradeilla. Mäkelä nähtiin myös vierailijana televisiosarjassa *[[Hilma ja Akseli]]*, jossa Nieminen esiintyi Hemmo Airamon rinnalla.

Vaikka Mäkelä oli taitava ja merkittävä näyttelijä, hänen elokuvauransa jäi teatteriuraan verrattuna vaatimattomaksi. 15 elokuvaroolia, esimerkiksi Arvidyn rooli elokuvassa *[[Nuoruus vauhdissa]]* (1961), kuitenkin jättivät Mäkelästä muiston valkokankaalle. Ensimmäisen kerran hänet nähtiin valkokankaalla vuonna 1936, viimeisen kerran 1963.

Mäkelän veli oli näyttelijä Toivo Mäkelä. 

Senni Niemisen ja Taito Mäkelän pitkäaikainen liitto päättyi vuonna 1970 Niemisen kuolemaan. Mäkelä kuoli neljä vuotta myöhemmin.

## Filmografia

**[[Seikkailu jalkamatkalla]]* (1936)
**[[Onnenpotku]]* (1936)
**[[Halveksittu]]* (1939)
**[[Aktivistit (elokuva)|Aktivistit]]* (1939)
**[[Unelma karjamajalla]]* (1940)
**[[Lapseni on minun]]* (1940)
**[[Ryhmy ja Romppainen (elokuva)|Ryhmy ja Romppainen]]* (1941)
**[[Jos oisi valtaa...]]* (1941)
**[[Perheen musta lammas]]* (1941)
**[[Kulkurin valssi]]* (1941)
**[[Minä jätän sinut]]* (1944)
**[[Amor hoi!]]* (1950)
**[[Oi, muistatkos...]]* (1954)
**[[Nummisuutarit (vuoden 1957 elokuva)|Nummisuutarit]]* (1957)
**[[Nuoruus vauhdissa]]* (1961)
**[[Jengi (elokuva)|Jengi]]* (1963)

## Lähteet
*
Tappaja vastoin tahtoaan

**Tappaja vastoin tahtoaan** (*Killer Instinct*) on vuonna 1988 ensi-iltansa saanut yhdysvaltalainen elokuva, jonka ohjasi Waris Hussein. Pääosassa esiintyivät Melissa Gilbert ja Woody Harrelson, sekä Lane Smith, Kevin Conroy ja Fernando López.

Elokuvassa nuori väkivaltainen psykopaatti (López) saa apua psykiatrilta (Gilbert).

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa tylsähköksi television rutiinidraamaksi ja antaa sille yhden tähden viidestä, mikä vastaa sanallista arviota ”huono”.

## Lähteet
Gradius

**Gradius** (, tunnettu myös nimellä **Nemesis**) on Konamin kehittämä ja julkaisema shoot ’em up. Peli on julkaistu vuonna  kolikkopelinä ja sen jälkeen useille muille alustoille. Pelille on myös julkaistu useita seuraajia.

*Gradius* on yksi shoot'em up -lajityypin popularisointiin vaikuttaneista peleistä.

Peli oli yksi marraskuussa 2016 julkaistun Nintendo Classic Mini -pelikonsolin peleistä.

## Pelaaminen
Pelissä ohjataan avaruusalusta, ammutaan vihollisaaltoja ja kerätään parempaa aseistusta.

## Juoni

Pelissä pelaaja ohjastaa Vic Viper -nimistä hyperavaruushävittäjää tavoitteenaan tuhota ilkeät Bacterionit ja pelastaa Gradiuksen kansa. Tässä tehtävässä pelaaja auttavat lasertykit, ohjukset, suojelevat voimakentät ja aika-avaruutta manipuloivat laitteet, joiden avulla pelaaja voi väistää vihollisensa.

## Merkitys
Peli on ensimmäinen, jossa oli Kazuhisa Hashimoton Konami-koodi.

## Katso myös
* *[[Gradius 2]]*
* *[[Salamander]]*

## Lähteet

## Aiheesta muualla
* 
* 
*
Punaperäkaklattaja

**Punaperäkaklattaja** (*Ortalis ruficauda*) on eteläamerikkalainen hokkojen heimoon kuuluva kanalintu.

## Koko ja ulkonäkö
Linnun pituus on 53–58&nbsp;cm. Naaras painaa noin 540&nbsp;g ja koiras noin 640&nbsp;g. Habitukseltaan ne muistuttavat kalkkunaa, sillä niillä on pieni pää, pitkä pyrstö ja voimakkaat koivet. Höyhenpuku on selkäpuolelta tummanruskea ja alapuolelta vaaleampi. Pää ja jalat ovat harmaat ja alaperä punaruskea tai valkoinen, riippuen alalajista. Äänet ovat voimakkaita, kaklattavia.

Laji on sosiaalinen ja esiintyy pieninä parvina. Ne yöpyvät perhekunnittain puussa, jolloin parveen kuuluu 2–3 aikuista ja 2–3 nuorta lintua.

## Esiintyminen
Laji elää Etelä-Amerikan pohjoisosissa Kolumbiassa, Venezuelassa ja näiden edustalla olevissa saarissa Grenadassa, Saint Vincentillä, Grenadiineilla sekä Trinidad ja Tobagolla. Saarille se on ehkä levinnyt ihmisen mukana. Sen elinalueen laajuus on noin 480&nbsp;000 neliökilometriä ja kanta on vielä elinvoimainen, vaikka metsästyspaine on kova ja kanta on paikoitellen vähentynyt voimakkaasti.

## Elinympäristö
Lajin elinympäristöjä ovat metsät, pensaikkoiset avomaat ja taimikot sekä vasta kasketut metsät.

## Lisääntyminen
Pesintä alkaa yleensä sadekauden alussa, tavallisesti toukokuussa. Pesintää on havaittu jo tammikuusta alkaen. Risuista rakennettu pesä on yleensä puussa, usein myös maassa. Se pesii usein toisen lajin vanhaan pesään. Naaras munii kolme tai neljä isoa valkoista munaa, joita se hautoo yksin.

## Ravinto
Punaperäkaklattaja ruokailee tavallisesti puussa etsien hedelmiä, kukkia, lehtiä ja siemeniä.

## Lähteet
Blasius Merrem

**Blasius Merrem** (4. helmikuuta 1761 Bremen–23. helmikuuta 1824 Marburg) oli saksalainen luonnontieteilijä ja Duisburgin yliopiston professori.

Merrem opiskeli Göttingenin yliopistossa Johann Friedrich Blumenbachin alaisuudessa. Hän sai vaikutteita myös Peter Simon Pallasin kirjoituksista. Hän erikoistui eläintieteeseen - matelijoihin ja sammakkoeläimiin - ja erityisesti lintutieteeseen. Ensimmäisenä ornitologina hän ehdotti lintujen jakamista kahteen alaluokkaan, *Ratitae* eli sileälastaiset eli lentokyvyttömät linnut ja *Carinatae* eli lentävät linnut. (Nykyisin kaikki elossa olevat lintulajit luetaan kuuluviksi *Carinatae*-luokkaan). Jaottelu sisältyi hänen lintujen luokittelua käsittelevään teokseensa *Tentamen Systematis Naturalis Avium* (Berliini 1816).

Merrem nimesi ja kuvaili linnuista muun muassa sakujen suvun *Penelope* 1786 sekä kettusirkun (*Passerella iliaca*) ja loissorsan (*Heteronetta atricapilla*).

## Lähteet
Holon

**Holon** (hepr. חוֹלוֹן) on kaupunki Israelissa Tel Avivin hallintoalueella. Holon on perustettu vuonna 1925 ja vuoden 2017 lopussa sen asukasluku oli 192&nbsp;624.

## Historia

Ensimmäiset asukkaat Holonin alueella olivat vuonna 1925 saapuneita juutalaisia siirtolaisia. Vielä tuolloin alue oli hallinnollisesti osa Jaffan kuntaa. 1930-luvulla Agrobank ja Shikkun ostivat maita Holonissa ja alkoivat rakennuttaa asuntoja alueen hiekkadyyneille. Asunnot osoittautuivat pian halutuiksi etenkin Tel Avivin työväenluokan piirissä, sillä Holonissa kauempana keskustasta asuminen oli halvempaa. Vuoteen 1948 mennessä Holonin asukasluku oli kasvanut 7&nbsp;000:een. Israelin itsenäisyyssodan aikana arabit hallitsivat Jaffaa ja eristivät näin Holonin juutalaisten hallitsemasta Tel Avivista. Tarkka-ampujat Tall ar-Rīshin kukkulalla saattoivat tulittaa Holonia, kunnes Jaffa antautui 13. toukokuuta 1948. Sodan jälkeen Holonin hallinnollista aluetta laajennettiin ja uusia kaupunginosia rakennettiin. Hyvien liikenneyhteyksien ja Ashdodin sataman liepeillä sijainneesta Holonista alkoi muodostua myös teollisuuden keskus.

## Talous
Holon on monella tapaa palveluissaan riippuvainen viereisestä Tel Avivista, jossa myös monet paikalliset käyvät töissä. Holonissa on kuitenkin myös jonkin verran omaakin teollisuutta. Se tunnetaan esimerkiksi Israelin tekstiiliteollisuuden keskuksena.

## Väestö
Holonin asukasluku vuoden 2017 lopussa oli 192&nbsp;624. 

Holonin asukkaisiin kuuluu pieni samarialainen yhteisö. Holonin ohella ainut toinen samarialainen yhteisö on Kirjat Luzassa Palestiinan Länsirannalla.

## Lähteet

## Aiheesta muualla

*Kaupungin kotisivut
Jaavanhyyppä

**Jaavanhyyppä** *(Vanellus macropterus)* on erittäin harvinainen lintu – siitä ei ole varmoja havaintoja vuoden 1940 jälkeen. Se on elänyt Indonesiassa, ainakin Jaavan saarella, mahdollisesti myös Timorilla. Tyypillistä elinympäristöä ovat suoalueet jokien suistoissa.
Jaavanhyyppä on 27–29&nbsp;cm pitkä pitkäjalkainen kahlaaja. Sen vartalo on tummanharmaa, pää lähes musta, naamassa keltainen tai valkoinen alue. Jalat ovat oranssit tai keltaiset.

## Lähteet

## Aiheesta muualla
*Naturalis (sisältää kolmiulotteisia valokuvia täytetyistä yksilöistä
Immingham

**Immingham** (puhekielessä **Ming** tai **Ming-Ming**) on kaupunki North East Lincolnshiren yhtenäishallintopiirissä Englannissa. Asukkaita kaupungissa on noin 12&nbsp;200. Kaupunki sijaitsee Humberjoen etelärannalla kymmenen kilometriä suuremmasta Grimsbyn kaupungista pohjoiseen.

Imminghamia lähinnä oleva rautatieasema sijaitsee Habroughin kylässä. Kylän kautta pääsee junalla Cleethorpesiin ja  Manchesteriin.

Grimsbyn ja Imminghamin satama on rahtimäärältään Ison-Britannian suurin merisatama.

## Tunnettuja asukkaita
* Sean Storey, snookerinpelaaja
* Ian Huntley, murhaaja

## Lähteet

## Aiheesta muualla

* Imminghamin satama  
* Immingham.org.uk
Kaukana tasapainosta

Ilmaisulla **kaukana tasapainosta** tarkoitetaan systeemin epätasapainotilaa, jossa systeemin rajoja ja rakenteita koettelevat ulkoiset paineet. Kompleksisuusteoriassa kysymys on järjestelmistä, jotka vaihtavat energiaa, materiaa tai informaatiota ympäristönsä kanssa ja jotka kykenevät luomaan epätasapainosta uusia rakenteita ja järjestystä. "Kaukana tasapainosta" voidaan ymmärtää myös systeemin sisäiseksi ristiriidaksi  ja itseorganisoitumisen välttämättömäksi edellytykseksi. 

## Lähteet

## Kirjallisuutta

*Mitleton-Kelly, E. 2003. *Complex Systems and Evolutionary Perspectives on Organizations: The Application of Complexity Theory to Organizations*. Pergamon. 

*Ståhle, P. 2004. ”Itseuudistumisen dynamiikka. Systeemiajattelu kehitysprosessien ymmärtämisen tukena.” Teoksessa Sotarauta, M. & Kosonen, K-J. (toim.) *Yksilö, kulttuuri, innovaatioympäristö. Avauksia aluekehityksen näkymättömään dynamiikkaan*, ss. 222-255. Tampere: Tampere University Press.
Aina (yhtye)

**Aina** on hollantilais-suomalainen yhtye, joka perustettiin Hollannissa 2004. Hollannissa työskentelevä suomalainen laulaja-laulunopettaja Pauliina May (Pauliina Pohjanheimo) tapasi säveltäjä-pianisti Izak Boomin. Boom oli kiinnostunut suomalaisesta lyriikasta ja pyysi Pauliina Maytä kokoamaan suomalaisia runoja, joita hän voisi säveltää. May valitsi Eino Leinoa, Kalevalaa ja Kanteletarta. Izak Boom sävelsi parikymmentä runoa. Sävellyksiä tulkitsemaan koottiin yhtye, johon muusikoiksi tulivat trumpetisti Sybren van Doessum, suomalainen Hollannissa asuva basisti Mikko Karjalainen, pianisti Izak Boom ja laulaja Pauliina May.

Aina on pitänyt Hollannissa lukuisia konsertteja. Kaikki laulut esitetään suomeksi, ja Pauliina May kääntää laulujen sisällön hollanniksi tai englanniksi. Aina esiintyi mm. helmikuussa 2007  Akseli Gallen-Kallelan näyttelyn avajaisissa Groningenissa ja Suomen itsenäisyyden 90-vuotisjuhlassa Haagissa 2007. Aina on esiintynyt myös Kajaanin Runoviikolla 2004 ja 2005 , Multian Lovisa Charlottan kirkossa 2004 sekä Keuruun vanhassa kirkossa ja Pukkilan Kohisevassa 2005. Osa Ainasta eli Duo Pauliina May ja Izak Boom kutsuttiin esiintymään hollantilaisen Geuzen-säätiön Geuzen-mitalin jakotilaisuuteen Vlaardingenin Suureen kirkkoon (Grote Kerk) 13.3.2008. Mitali luovutettiin presidentti Martti Ahtisaarelle hänen rauhantyöstään. Tilaisuuteen osallistui myös kuningatar Beatrix.

Heinäkuussa 2008 Aina konsertoi Suomussalmen musiikkijuhlilla Ämmänsaaren kirkossa ja Kajaanin kirkossa.

Keväällä 2006 hollantilainen levy-yhtiö Munich Records julkaisi yhtyeen CD:n *Aina Leino*, joka sisältää yksinomaan Eino Leinon runoja. Levyn tuottivat Izak Boom ja suomalainen Sunny Notes Oy. Ainan Leino-levyn vihkosen englanninkieliset käännökset on tehnyt Hanna Kolari.

## Julkaisut

Aina Leino -CD (BMCD 496, Hollanti). Runot Eino Leino, sävellykset Izak Boom. Suomalainen jakeluyhtiö Töölön Musiikkitukku http://www.toolonmusiikkitukku.com/ 
# Mua suutele kerran 
# Catena (säv. Izak Boom, Pauliina May ja Arwen Linnemann)
# Morituri
# Sua katselen silmin mä huikaistuin
# Lintu
# Syy
# Kulkijatyttö  
# Ma uneksin 
# Rauhaton rinta (säv. Izak Boom ja Pauliina May)
# Nocturne
# Huolissaan huokaileva 
# Rondo
# Olin nuori 
# Hiljaa
# Marinan tanssi (Izak Boom, piano)

## Aiheesta muualla
* Aina-yhtye 
* Pauliina May
* Izak Boom
* Sunny Notes Oy

## Lähteet
Peter Benson

**Peter Henry Benson** (3. huhtikuuta 1943 Wallasey, Cheshire – 6. syyskuuta 2018) oli brittiläinen näyttelijä, joka on tullut tunnetuksi hautausurakoitsija Bernard "Bernie" Scrippsin roolista englantilaisessa televisiosarjassa *[[Sydämen asialla]]*.

## Nuoruus ja ura
Benson syntyi Wallaseyssa, Cheshiressä vuonna 1943. Hänen isänsä Herbert oli opettaja. Benson kävi Wallaseyn oppikoulua ja harrasti pianonsoittoa, tanssia ja laulua.

Benson sai näyttelijänkoulutuksensa Birminghamin repertoaariteatterin draamakoulussa. Hän teki elokuvaensiesiintymisensä elokuvassa *Putney Swope* vuonna 1969. 1970-luvulla hän esiintyi myös elokuvissa *[[Kultajuna]]* ja *[[Tess – viattomuuden tarina]]*. Televisiossa Benson nähtiin useimmiten pienissä rooleissa, kuten esimerkiksi Bernard Wainina sarjassa *[[Kaikenkarvaiset ystäväni (televisiosarja)|Kaikenkarvaiset ystäväni]]*, yhden jakson verran komediasarjassa *[[Kyllä Jeeves hoitaa]]* vuonna 1992, sekä sarjoissa *[[Doctor Who]]* ja *[[Elämä käsissä]]*. 

Benson tuli tunnetuksi myös televisiolle tehdyistä Shakespeare-tulkinnoistaan. Hän esitti pääroolia kolmessa BBC:n Henrik VI:tta käsittelevässä televisionäytelmässä sekä Henrik VII:ttä komediasarjassa *[[Musta kyy]]* vuonna 1983. Vuonna 1995 Benson aloitti melankolisen hautausurakoitsija Bernie Scrippsin roolissa televisiosarjassa *Sydämen asialla*, näytellen roolissa sarjan päättymiseen vuonna 2010 asti. Hän esiintyi Bernien roolissa myös sarjan spin-offissa *[[Kyläsairaala]]*.

## Yksityiselämä
Benson kuoli lyhyen sairauden jälkeen 75-vuotiaana 6. syyskuuta 2018.

## Filmografia

## Lähteet

## Aiheesta muualla
*
Butch Hartman

**Elmer Earl Hartman IV** (s. 10. tammikuuta 1965 Highland Park, Michigan) on yhdysvaltalainen animaattori, käsikirjoittaja, ohjaaja ja tuottaja, joka tunnetaan parhaiten luomistaan animaatiosarjoista *[[Timmy ja haltijakummit]]* ja ''Danny Phantom'' sekä myös ''T.U.F.F. Puppy''. Hän oli myös paljon osallisena ''Johnny Bravon'' käsikirjoittamisessa ja ohjaamisessa.

## Elämäkerta
Hartman syntyi Highland Parkissa, Michiganissa Elmer Earl Hartman III:lle ja Carol Davisille vuonna 1965. Hän vietti lapsuutensa Rosevillessa, Michiganissa ja teini-ikäisenä New Baltimoressa, jossa Hartman myös valmistui Anchor Bay High Schoolista vuonna 1983. Sittemmin hän opiskeli taidetta California Institute of the Artsissa.

## Ura
Valmistuessaan California Institute of the Artsista hän sai töitä aluksi Marvel Productionsilta työskentelemään hahmojen suunnittelijana *[[Pikku ponit (1980-luvun sarja)|Pikku ponit]]* -animaatiosarjaan. Tuotantoryhmä kuitenkin siirsi Hartmanin tekemään storyboardeja, mutta sai pian potkut työstään, koska ei osannut tehdä niitä. Sittemmin hän sai töitä Ruby-Spearsilta, jonka jälkeen Hartman työskenteli myös Hanna-Barberan piirrossarjoissa. Hartman työskenteli Ruby-Spearsin tuottamassa ''Poliisiopistossa'', jonka jälkeen hän oli useissa Hanna-Barberan animaatioissa aluksi hahmojen suunnittelijana ja sittemmin animaattorina.

Sittemmin vuodesta 1995 lähtien Hartman työskenteli useammin käsikirjoittajana ja ohjaajana sarjoissa, kuten *[[Dexterin laboratorio]]* ja *Johnny Bravo*. Tuolloin Hartman sai tarjouksen Nickelodeonilta työstämään uusia piirrettyjä. Hartman kieltäytyi koska työskenteli vielä *Johnny Bravon* parissa. Sittemmin vuoden 1997 alussa Hartman sai potkut yhdessä Seth MacFarlanen kanssa. Hartman päätti yrittää luoda uutta piirrossarjaa nimeltä *Timmy ja haltijakummit* ja yritti aluksi kaupitella sarjan tuottamista Cartoon Network Studiosille, joka oli korvannut Hanna-Barberan. Yhtiö ei kuitenkaan halunnut tuottaa sarjaa ja Hartman palasi Nickelodeonille, jotka pitivät ideasta ja päättivät tuottaa sarjan. Sarjasta tuli menestynyt piirretty, jota esitettiin vuosina 2001–2006. Tuona aikana sarja voitti muun muassa Emmy-palkinnon hahmojen suunnittelusta. Menestymisen myötä Hartman sai luoda uuden sarjan *Danny Phantom*, jota esitettiin vuosina 2004–2007 neljän tuotantokauden verran. Sarja oli useasti ehdolla Annie-palkinnon saajaksi, mutta ei voittanut kertaakaan. Sittemmin Nickelodeon toi *Timmy ja haltijakummit* takaisin kahden vuoden tauolta vuonna 2008, jonka jälkeen se voitti kaksi Emmy-palkintoa lisää. Hartman loi kolmannen sarjansa Nickelodeonille nimeltä *T.U.F.F. Puppy*, joka saavutti myös Emmy-palkinnon vuonna 2011 parhaasta taustaväreistä.

## Lähteet

## Aiheesta muualla
*
Major Owens

**Major Robert Odell Owens** (28. kesäkuuta 1936 – 21. lokakuuta 2013 New York) oli yhdysvaltalainen demokraattisen puolueen poliitikko. Hän edusti New Yorkin osavaltiota liittovaltion edustajainhuoneessa vuosina 1983–1993 ja 1993–2007.

Afroamerikkalainen Owens syntyi Tennesseen osavaltiossa. Hän valmistui Morehouse Collegesta ja Atlanta Universitysta. Hän sai paikan New Yorkin osavaltionsenaatista vuonna 1974. 

Owens valittiin Yhdysvaltain edustajainhuoneeseen vuonna 1982, jolloin hän otti vetäytyvän Shirley Chisholmin pitämän paikan. Hänen viimeinen kautensa päättyi tammikuussa 2007, ja häntä seurasi Yvette Clarke.

Näyttelijä Geoffrey Owens on poliitikon poika.

## Lähteet
Miekkailu kesäolympialaisissa 1924

**[[Kesäolympialaiset 1924|Pariisin kesäolympialaisissa 1924]] [[miekkailu]]ssa** kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa floretissa.

## Mitalistit

## Mitalitaulukko

## Lähteet

*
Project Eden

**Project Eden** on Core Designin kehittämä ja Eidos Interactiven julkaisema toimintaseikkailupeli, joka on julkaistu vuonna  PlayStation 2:lle ja Windowsille. Pelissä voi pelata ensimmäisestä- tai kolmannesta persoonasta. Pelaaja pelaa neljällä eri UPA:n (Urban Protection Agency) jäsenellä, jotka valvovat suurkaupunkia, jonka syövereissä piileksii monta vaarallista rikollista. Pelissä on 10 tasoa, kaikki pitkiä, täynnä vihollisia.

## Pelin kulku

Peli alkaa siitä, kun kaupungin ainoan kuitulihan tuottajatehtaan Real Meatin teknikot yöllä salaperäisesti katoavat. UPA:n Carterin joukko lähtee tutkimaan tapausta ja haastattelee ensin paikallista yövartijaa, joka väittää kuulleensa ensin hirveää ääntä ja sitten ei mitään. Hän kertoo jengistä nimeltä Dead Head Gang. He ovat luurankonaamioihin pukeutuvia rikollisia, jotka tuhoavat yöllä läheistä Century Plaza-ravintolaa. Carterin joukko alkaa tutkia tapausta. He saavat selville, että tämän takana onkin jotain muuta kuin Dead Head Gang. He löytävät Real Meat-tehtaan konehuoneesta outoja ötököitä, joita he kutsuvat "viruksiksi". He löytävät Dead Head Gangin päämajan, mutta löytävätkin samalla outojen hirviöiden piilopaikan. Joku luo hirviöitä jossain, mutta kuka?

## UPA:n jäsenet
* **Carter** on 36-vuotias tummaihoinen mies. Hän on joukon ryhmänjohtaja ja erittäis kokenut UPA:n asemassaan. Hän ottaa asemansa erittäin vakavasti ja on rauhallinen ja harkitseva tyyppi.
* **Minoko** on 20-vuotias nainen, joka on hyvä tietokoneiden kanssa. Minoko jäi orvoksi pienenä ja hän on nuorin, joka on otettu UPA:han. Jo 9 vuoden iässä Minoko otettiin UPA:n nuorisokoulutusryhmään. Minoko on nuori ja iloinen.
* **Andre** on 32 vuotta ja haka korjaamaan esineitä ja olikin ennen korjausmekaanikkona hissejä korjaamassa. Hän etsi jännitystä elämäänsä ja liittyi UPA:han 25-vuotiaana. Andredta on tuleva Carterin seuraaja tämän lähtiessä.
* **Amber** on 27-vuotias nainen UPA:n kyborgiosastolta. Amber vammautui pahasti 19-vuotiaana Skyway-onnettomuudessa ja ryhtyi UPA:n "metalliheikiksi". Amber puhuu harvoin ja silloinkin hiljaa ja etäisesti. Hän sietää vaarallisiakin olosuhteita.
* **Control** on 48-vuotias "eläkkeelle" jäänyt UPA-valvoja ja ohjailee Carterin ryhmää päämajasta käsin. Control on Carterin tulevaisuudenkuva.

## Aiheesta muualla
*
Polkuriippuvuus

**Polkuriippuvuudella** viitataan kehitykseen, jossa systeemin aiemmat valinnat vaikuttavat tuleviin valintamahdollisuuksiin. Systeemin valinnat voivat olla luonteeltaan joko mahdollistavia tai rajaavia.
Kompleksisuusteoriassa polkuriippuvuus kytkeytyy läheisesti käsitteisiin *[[bifurkaatio]]* ja *[[mahdollisuuksien avaruus]]*. Kompleksisuusteoriassa perusoletuksena on kehityksen epälineaarisuus, joka ilmenee ennakoimattomina tapahtumina ja bifurkaatiopisteissä avautuvina uusina mahdollisuuksina. Näissä bifurkaatiopisteissä tehdyistä valinnoista puolestaan syntyy polkuriippuvuus, joka ohjaa systeemin myöhempiä valintoja.

## Katso myös

*Kompleksisuusteoria
*Kompleksisuus

## Kirjallisuutta

*Mitleton-Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.) *Complex Systems and Evolutionary Perspectives on Organizations: The Application of Complexity Theory to Organizations*, ss. 23-50. Pergamon.
*
*
Paranánara

**Paranánara** (*Anodorhynchus glaucus*) on hyasinttiaroihin kuuluva papukaijalaji. Laji voidaan kirjoittaa myös "**parananara**" ja aiemmin sen lajinimi oli **parana-ara**.

Paranánara on äärimmäisen uhanalainen lintu, ja niitä on jäljellä alle 50 yksilöä. Populaatio on pienentynyt pääosin metsästyksen takia, mutta myös elinalueen pienentymisen ja tuhoamisen seurauksena. Paranánara saattaa olla jo kuollut sukupuuttoon, mutta paikalliset asukkaat ovat kuitenkin antaneet toivoa antavia raportteja.

## Koko ja ulkonäkö
Paranánara on turkoosinvärinen 70 cm pitkä hyasinttiaralaji, jolla on harmahtava pää. Linnun alapuoli on sinisempi, ja sillä on pitkä turkoosi pyrstö ja suuri nokka. Linnun nokan vierusta ja silmän ympärys ovat keltaiset.

 

## Levinneisyys
Lajia voi nykyään tavata enää Paraguayn ja Uruguayn välisillä alueilla, pääosin Argentiinassa. Laji julistettiin jo sukupuuttoon kuolleeksi, kunnes paikalliset asukkaat väittivät nähneensä paranánaran, joten laji julistettiin äärimmäisen uhanalaiseksi. Väitettyjä havaintoja on nähty lähinnä suurten jokien lähettyvillä.

## Lisääntyminen ja ravinto
Paranánara syö yleensä palmun pähkinöitä, ja siksi se vaeltelee yleensä palmuisilla ja vähäpuisilla alueilla. Paranánara pesii yleensä jyrkänteille, ja tyypillisesti pesässä on kaksi munaa.

## Lähteet

## Aiheesta muualla
*Naturalis (sisältää kolmiulotteisia valokuvia) 
*The Glaucous Macaw - Does it still exist?
Tattoo You

**Tattoo You** on The Rolling Stonesin vuonna 1981 julkaistu studioalbumi.
Levy sai ilmestyessään kriitikoilta paljon positiivista palautetta ja sitä pidetään usein yhtenä hienoimmista Rolling Stones -albumeista. Lähes kaikki levyn kappaleet ovat vanhoja äänityksiä, jotka eivät olleet mahtuneet aikaisemmille albumeille.

Albumin nimen piti alun perin olla yksinkertaisesti "Tattoo". Mick Jagger on kertonut, ettei hänellä ole tietoa siitä, kuinka sana "you" lisättiin nimeen.

*Tattoo You* oli jo kahdeksas perättäinen Yhdysvaltain listaykköseksi noussut Rolling Stones -studioalbumi. Isossa-Britanniassa sijoitus oli korkeimmillaan #2.
Albumilta julkaistu single "Start Me Up" oli top10-hitti Britanniassa (#7) ja Yhdysvalloissa (#2).

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.
**A-puoli**
#  
#  
#  (alkuperäisellä LP-versiolla pituus on 4:51) 
#  
# 
#  
**B-puoli**
# 
#  
#  
# 
#  

## Kokoonpano
### The Rolling Stones
*Mick Jagger &ndash; laulu, taustalaulu, sähkökitara, huuliharppu
*Keith Richards &ndash; sähkökitara, taustalaulu, laulu, basso 
*Mick Taylor &ndash; sähkökitara 
*Charlie Watts &ndash; rummut
*Ron Wood &ndash; sähkökitara, taustalaulu
*Bill Wyman &ndash; basso, sähkökitara, syntetisaattori

### Vierailijat
*Nicky Hopkins &ndash; piano, urut
*Wayne Perkins &ndash; sähkökitara
*Billy Preston &ndash; piano, urut 
*Sonny Rollins &ndash; saksofoni 
*Ian Stewart &ndash; piano 
*Pete Townshend &ndash; taustalaulu

## Lähteet
Outram Bangs

**Outram Bangs** (12. tammikuuta 1863 Watertown, Massachusetts – 22. syyskuuta 1932 East Wareham, Massachusetts) oli yhdysvaltalainen eläintieteilijä.

Hänen vanhempansa olivat Edward Bangs ja Annie Outram (Hodgkinson) Bangs. Nuoruutensa hän vietti Watertownissa ja Bostonissa keräten nisäkkäitä ja lintuja yhdessä vanhemman veljensä Edward A. Bangsin kanssa.

Bangs opiskeli Harvardin yliopistossa 1880–1884. Hänestä tuli Harvardin museon soveltavan eläintieteen nisäkäsosaston intendentti vuonna 1900. Hän lähetti keräilijöitä Keski-Amerikkaan hankkimaan museolle lintuja. Vuonna 1908 hänen 24&nbsp;000 nahan erinomainen lintukokoelmansa esiteltiin museossa. Tästä lähtien hän ryhtyi toden teolla kehittämään museon lintukokoelmia, saattaen ne lopulta maailman parhaiden joukkoon. Myöhemmin hän erikoistui keräämään Kiinan linnustoa ja museon kiinalaisten lintujen kokoelman oli maailman parhain ja Bangs alan arvostetuin tutkija.

Bangsin kirjallinen tuotanto käsitti 275 kirjoitusta. Hän oli American Ornithologists' Unionin jäsen vuodesta 1884.

Bangs kuvaili ja nimesi linnuista muun muassa kolumbiansakun (*Penelope perspicax*). Hänen kunniakseen on nimetty santamartanluura (*Grallaria bangsi*) ja kolumbianvuoritangaroiden suku (*Bangsia*). 

## Kirjoituksia
* *The hummingbirds of the Santa Marta Region of Colombia*, American Ornithologists' Union, New York (1899)
* *The Florida Puma*, Proceedings of the Biological Society of Washington 13:15-17. (1899)
* *The Mammals and Birds of the Pearl Islands, Bay of Panama*, Harvard University Museum of Comparative Zoology, Bulletin 46 (8) : 137-160 (1905) yhdessä John Eliot Thayerin kanssa
* *Notes on the Birds and Mammals of the Arctic Coast of East Siberia*, New England Zoological Club, Proceedings, 5 : 1-66 (1914) yhdessä Glover Morrill Allenin and J. E. Thayerin kanssa.

## Lähteet
* B. James L. Peters 1933: Muistokirjoitus 

## Aiheesta muualla
* The Auk
Donkey Kong Land III

**Donkey Kong Land III** on kolmas ja viimeinen peli Donkey Kong Land -pelitrilogiassa Game Boylle. Sen kehitti Rareware ja julkaisi Nintendo. Peli ilmestyi Euroopassa ja Pohjois-Amerikassassa vuonna 1997. Myöhemmin vuonna 2000 se ilmestyi Japanissa väriversiona Game Boy Colorille nimellä **Donkey Kong GB: Dinky Kong & Dixie Kong**. Se on osittain jatko-osa ja osittain uudelleensovitus Super Nintendo Entertainment System -konsolipelille Donkey Kong Country 3: Dixie Kong's Double Trouble!.

## Juoni
Pelissä etsitään kadonnutta maailmaa suuren löytöpalkkion toivossa. Donkey Kong ja Diddy Kong ovat jo aloittaneet etsinnät, Dixie Kong ja hänen pieni serkkunsa Kiddy Kong lahtevät heidän peräänsä. 

## Aiheesta muualla
*
Rok Petrovič

**Rok Petrovič** (5. helmikuuta 1966 Ljubljana, Slovenian ST – 16. syyskuuta 1993 Vela Luka, Kroatia) oli Jugoslaviaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986.

Petrovič voitti nuorten MM-kilpailuissa Sestrieressä 1983 kultaa pujottelussa ja pronssia suurpujottelussa. Aikuisten MM-kilpailuissa hän oli Bormiossa 1985 suurpujottelussa seitsemäs sekä Crans Montanassa 1987 suurpujottelussa kahdestoista ja pujottelussa viidestoista. Calgaryn olympialaisissa 1988 hän oli suurpujottelussa yhdeksäs ja pujottelussa yhdestoista.

Petrovič sijoittui maailmancupissa ensimmäisen kerran kärkikolmikkoon maaliskuussa 1985 oltuaan Park Cityn pujottelukilpailussa toinen. Kaudella 1985–1986 hän voitti pujottelun maailmancupin kokonaiskilpailun voitettuaan Sestrieren, Kranjska Goran, Wengenin, Lillehammerin sekä Heavenly Valleyn osakilpailut. Lisäksi hän oli toinen St. Antonissa ja kolmas Geilossa. Viimeisen kerran hän sijoittui maailmancupissa kolmen parhaan joukkoon oltuaan pujottelussa toinen Kranjska Gorassa joulukuussa 1986.

Petrovič lopetti uransa keväällä 1989. Hän hukkui sukellusonnettomuudessa Korčulassa, Kroatiassa syyskuussa 1993, vain 27-vuotiaana.

## Lähteet
*
Enkelit hei

**Enkelit hei** on suomalaisen Paajasen EP-levy. Sen julkaisi Rocket Records 17. lokakuuta 2007. Alun perin julkaisupäivämäärän piti olla sama kuin *[[Psyko – Kaikki levytykset 1977–1980]]* -kokoelmalla, eli 24. lokakuuta, mutta julkaisua aikaistettiin viikolla.

## Kappaleet
# 
# 
# 
#
Cergy

**Cergy** on kaupunki Ranskan Val-d’Oisen departementissa Pariisin esikaupunkialueella noin 27 kilometrin päässä Pariisista. Kaupungissa on arviolta 61&nbsp;708 asukasta (vuonna 2013) ja sen pinta-ala on 11,65 neliökilometriä.

Pariisista Cergyyn pääsee junalla (RER A), pysähdyspaikat ovat Cergy-Préfecture, Cergy-Saint Christophe ja Cergy-Le-Haut.

## Lähteet

## Aiheesta muualla

* Kaupungin internetsivut
Anton Dostler

**Anton Dostler** (10. toukokuuta 1891 – 1. joulukuuta 1945) oli jalkaväenkenraali Saksan armeijassa toisen maailmansodan aikana. 

Maaliskuun 22. päivänä 1944 15 Yhdysvaltain armeijan miestä, mukaan lukien kaksi upseeria, nousi maihin 100 kilometriä pohjoiseen La Speziasta, 250 mailia rintaman takana, Yhdysvaltain armeijan asepuvuissa. Heidän tehtävänään oli tuhota rautatietunneli Spezian ja Genovan välillä. Kaksi päivää myöhemmin italialaiset fasistit ja saksalaiset sotilaat vangitsivat ryhmän. Heidät kuljetettiin La Speziaan, missä heitä säilytettiin saksalaisen 135. linnoitusprikaatin esikunnan vieressä, jonka johdossa oli saksalainen eversti Almers. Almersin esikunta oli saksalaisen 75. armeijakunnan alainen, päällikkönään Dostler.

Amerikkalaisia kuulusteltiin, jolloin yksi upseereista paljasti tehtävän tarkoituksen. Tieto kulkeutui Dostlerille, joka maaliskuun 25. päivänä lähetti Almersille sähkeen, ja käski teloittaa vangit. Almers yritti useaan kertaan sähkeillä ja puhelinsoitoilla viivyttää teloitusta, mutta Dostler pysyi kannassaan ja amerikkalaiset teloitettiin aamulla 26. maaliskuuta 1944.

Ensimmäisessä liittoutuneiden sotaoikeuden istunnossa toisen maailmansodan jälkeen Dostler tuomittiin kuolemaan sotarikoksista. Häntä syytettiin amerikkalaissotilaiden laittomista teloituksista. Oikeudessa Dostler vain väitti välittäneensä esimiestensä käskyn eversti Almersille. Dostler teloitettiin ampumalla Italiassa joulukuussa 1945.

## Aiheesta muualla
Ahriman’s Prophecy

**Ahriman’s Prophecy** on Amaranthin tekemä 16-bittinen RPG (Role Playing Game), jonka pelaamiseen vaaditaan korkeintaan seitsemää näppäintä (nuolet, enter, space ja esc).

## Juoni

Peli alkaa Eldenin kylässä, kun pelin päähenkilö, nuori punapäinen tyttö nimeltä Talia Maurva saavuttaa merkittävän iän ja hänet lähetetään kylän ulkopuolella asustelevan erakon (Avrail) puheille nimettäväksi tulevaan ammattiinsa. Talia näkee oudon näyn, jonka seurauksena Avrail käskee Talian mantereelle, Thaisissa sijaitsevaan Sodan ja Magian kouluun. Näyssä vieraan maan prinssin veli valmistautuu kutsumaan kuolleista demonin, Ahrimanin, jonka avulla hän voisi hallita maailmaa. Talia lähtee, ja kylästä hän ottaa mukaansa suojakseen sepän oppipojan Devin Perryn.

Thaisiin on pitkä matka, ja sen varrella Talia ja Devin joutuvat taistelemaan villieläimiä vastaan ja tapaavat ihmisiä. Thaisissa he tutustuvat mm. prinsessa Aliceen, joka haluaisi soturiksi, mutta jonka hänen kuninkaalliset vanhempansa aikovat sinnikkäästi naittaa naapurimaan prinssille. Lopulta Sodan ja Magian koulussa, jossa vierähtääkin kolme vuotta, Devin saa miekkailijan koulutuksen ja Taliasta paljastuu lahjakas maagikko, ja niin kaksikon voitokas retki voi lopulta kunnolla alkaa.

Peli etenee keskustelun, tappelemisen ja lukemattomien pikkutehtävien suorittamisen kautta. Päätehtävänä on hankkia seitsemän jalokiveä (kuoleman, tulen, veden, maan, intohimon ja unen), joista lopulta loihditaan maaginen Agea, taikakivi jolla voi tuhota Ahrimanin ja pelastaa maailman.
Alexander Löhr

**Alexander Löhr** (20. toukokuuta 1885 – 26. helmikuuta 1947) oli Itävallan ilmavoimien komentaja natsi-Saksan ja Itävallan yhdistymiseen (Anschluss) 1938 saakka. Myöhemmin hän oli Luftwaffen komentajana Balkanilla toisen maailmansodan aikana. Hänen korkein arvonsa oli ilmavoimien kenraalieversti (*Generaloberst der Flieger*).

Löhr syntyi Turnu-Severinissä Romaniassa vuonna 1885. Löhr palveli ensimmäisessä maailmansodassa Itävalta-Unkarin armeijassa 85. jalkaväkirykmentissä pioneeripataljoonan joukkueenjohtajana. Vuonna 1921 hänet ylennettiin everstiluutnantiksi. Vuosien 1923–1934 välillä hän palveli muun muassa eri esikuntatehtävissä ja Itävallan ilmailuministeriössä.

Vuonna 1938 hänet oli ylennetty kenraaliluutnantiksi. Hän oli Saksan 4. ilmalaivaston komentaja itärintamalla toukokuusta 1939 kesäkuuhun 1942. 4. Ilmalaivasto pommitti Varsovaa syyskuussa 1939. Huhtikuussa 1941 hänen alaisuudessaan olevat Luftwaffen lentoyksiköt tuhosivat Belgradin. Löhr komensi myös Saksan 12. armeijaa heinäkuusta joulukuuhun 1942.

Tammikuusta elokuuhun 1943 hän oli armeijaryhmä E:n komentajana itärintaman eteläosassa. Löhr vangittiin Jugoslaviassa toukokuussa 1945. Hänet tuomittiin jugoslavialaisten siviilien joukkomurhista kuolemaan ja teloitettiin ampumalla 26. päivänä helmikuuta 1947.

## Aiheesta muualla
Visbyn keskiaikaviikko

**Visbyn keskiaikaviikko** () on vuosittainen keskiaikatapahtuma, joka järjestetään viikolla 34  Gotlannissa ja siellä ensisijaisesti Visbyssä. Tapahtuma on järjestetty vuodesta 1984. Keskiaikaviikon teemana oli monena vuonna Valdemar Atterdagin hyökkäys Visbyhyn vuonna 1361, mutta nykyisin teema vaihtelee vuosittain. Tapahtuman aikana järjestetään muun muassa keskiaikaiset markkinat ja turnajaiset sekä keskiaikaisissa vaatteissa *Munkbollen* ja liveroolipeli-piknik. 

## Aiheesta muualla

*Medeltidsveckan på Gotland
Ronnie Schell

**Ronald Ralph "Ronnie" Schell** (s. 23. joulukuuta 1931) on yhdysvaltalainen näyttelijä, koomikko ja ääninäyttelijä. Hän tuli 1960-luvulla tunnetuksi sarjasta *Gomer Pyle, U.S.M.C.* ja on myöhemmin muun muassa ääninäytellyt *[[Megas XLR]]:ssä*. 

## Aiheesta muualla
*
Mariela Idivuoma

**Mariela Idivuoma** (s. 12. helmikuuta 1976) on ruotsalais-saamelainen freelance-toimittaja. Hän on työskennellyt SVT:llä saamenkielisen Ođđasat-uutislähetyksen uutistenlukijana.  Idivuoman kumppani on Håvard Klemetsen, jonka kanssa hän elää Tromssassa. Heillä on yhteinen poika.

## Lähteet
Geneviève Bujold

**Geneviève Bujold** (s. 1. heinäkuuta 1942) on kanadalainen näyttelijä. Hän oli vuonna 1969 ehdolla parhaan naispääosan Oscar-palkinnon saajaksi ja voitti vuonna 1970 Golden Globen.

Bujold syntyi Montréalissa, Québecissä, ja vakiinnutti asemansa kansainvälisenä tähtenä viimeistään roolillaan elokuvassa *Tuhannen päivän kuningatar* (1969). Myöhempiä rooleja on ollut muiden muassa elokuvissa *[[Troijan naiset (elokuva)|Troijan naiset]]* (1971), *Naisen kahdet kasvot* (1976), *Kooma* (1978), *Murha tilauksesta* (1979), *[[Köysi kiristyy]]* (1984), *[[Erottamattomat]]* (1988) ja *Pinokkion seikkailut* (1996).

Bujold on esiintynyt myös ranskalaisissa elokuvissa, kuten Alain Resnais'n *La guerre est finiessä* (1966). Hänen oli tarkoitus ottaa vakituinen rooli televisiosarjassa *[[Star Trek: Voyager]]*.

Bujold oli vuosina 1967–1973 naimisissa ohjaaja Paul Almondin kanssa. Pari sai yhteisen pojan, ja Genevièvelle on eron jälkeen syntynyt toinen poika, Emmanuel.

## Aiheesta muualla
*
Psyko – Kaikki levytykset 1977–1980

__NOTOC__
**Psyko – Kaikki levytykset 1977–1980** on suomalaisen Paajasen kokoelmalevy, joka sisältää Paajasen albumit *[[Poste Restante (albumi)|Poste Restante]]* (1978) ja *[[Psyko (albumi)|Psyko]]* (1979), "Yläkerran psyko" -singlen (1980) sekä kolme aiemmin julkaisematonta studioäänitystä vuosilta 1979-1980. Sen julkaisi Rocket Records 24. lokakuuta 2007.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet